Burjassot celebra l’amor amb les parelles que enguany celebren les Bodes d’Or
2025-07-24

El Centre Cultural Tívoli de Burjassot s’ha vestit de gala per a celebrar un dels actes més emotius de tots els que acull al llarg de l’any: la celebració de les Bodes d’Or de les burjassoteres i els burjassoterss que compleixen enguany 50 anys de matrimoni.

De mans de l’alcalde, Rafa García i de la regidora de Majors, Mª Ángeles Navarro, les parelles van rebre com a detall de tan important data una rosa i un marc de fotos en el qual podran posar la foto que, en unes setmanes, els entregarà l’Ajuntament.

Enguany, 39 parelles casades en 1974 celebraren els seus 50 anys junts. A aquestes parelles es van unir set de 1973 i una de 1972…en total, 47 brindis per 47 parelles que porten tota una vida junts i, com bé reflectien i deien, amb molt d’amor i respecte.